CELEX: 62017TN0734
Language: ro
Date: 2017-11-03 00:00:00
Title: Cauza T-734/17: Acțiune introdusă la 3 noiembrie 2017 – ViaSat/Comisia

22.1.2018   
            
            
               RO
            
            
               Jurnalul Oficial al Uniunii Europene
            
            
               C 22/48
            
         Acțiune introdusă la 3 noiembrie 2017 – ViaSat/Comisia
   (Cauza T-734/17)
   (2018/C 022/64)
   Limba de procedură: engleza
   
      Părțile
   
   
      Reclamantă: ViaSat, Inc. (Carlsbad, California, Statele Unite) (reprezentanți: J. Ruiz Calzado, L. Marco Perpiñà și S. Semey, lawyers)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea deciziei negative implicite a Comisiei din 24 august 2017, ce rezultă din omisiunea Comisiei Europene de a răspunde în termenul prevăzut, în temeiul articolului 8 alineatul (3) din Regulamentul nr. 1049/2001, la cererea de confirmare a dreptului de acces formulată de reclamantă la data de 10 iulie 2017 în legătură cu cererea de acces la documente înregistrată la data de 2 mai 2017 sub nr. 2017/2592, în ceea ce priveşte informaţia prezentată sau schimbul de informaţii care a intervenit în contextul unei cereri de participare pentru sistemele paneuropene privind prestările de servicii mobile prin satelit,
            
         
               —
            
            
               obligarea Comisiei la plata cheltuielilor de judecată, inclusiv cele efectuate de oricare dintre intervenienţi.
            
         
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv întemeiat pe încălcarea rezultând încălcarea obligaţiei Comisiei de motivare, potrivit articolului 296 alineatul (2) TFUE.
            
         
               2.
            
            
               Al doilea motiv întemeiat pe pretinsa omisiune de către Comisie de a efectua o examinare concretă şi individuală a documentelor solicitate.